
Per dags dato (nov, 16) er Knut Erik Hallingstad treneransvarlig/koordinator i HFK.

For dommere i Hallingdal er det blitt delt opp i tre soner. Dette er Geilo/Ål, Gol/Hemsedal og Nes/Flå. Dommeransvarlig i HFK er koordinator for sonene. 

Dommeransvarlig har ansvaret for følgende punkter i Hallingdal Fotballklubb:

· Dommeransvarlig har god kontakt og samarbeid med klubbens dommere, klubbens styre og administrasjon, lagledere og trenere, samt NFF Buskerud. Per dags dato er dommeransvarlig et styreverv i Hallingdal Fotballklubb.

· Skal sammen med styret ha hovedansvaret for å rekruttere og beholde nok dommere i forhold til antall lag. Har videre ansvaret for å tilby dem som har ambisjoner og talent, videre oppfølging og etterutdanning i nært samarbeid med NFF Buskerud.

· Skal legge til rette for å tilby dommerkurs til dem som ønsker det, og følge opp og veilede disse i kamper:

· Ansvar for at klubbdommerkurs blir gjennomført minst en gang hvert år i hver sone. Ansvar for minst et kretskurs gjennomføres i Hallingdal hvert år. Kretskurset gjennomføres felles for alle soner. Det skal legges særlig vekt på rekruttering av jenter.

· Dommeransvarlig i Hallingdal Fotballklubb er kontaktperson ovenfor alle Hallingdalsklubber og soneledere, samt kontaktperson ovenfor kretsen. Tilrettelegge treningsmuligheter for dommerne, herunder også deltakelse på treningsleir. 

· [bookmark: _GoBack]Dommeransvarlig skal ha ansvaret for å påse at dommerne i klubben har en naturlig plass i klubbmiljøet på lik linje med de andre spillerne, samt ha ansvaret for å påse at utstyr til dommerne inngår i klubbens utstyrsavtale.

· Ansvaret for å evaluere og videreutvikle klubbenes rekrutteringsplan for dommere.

